Algirdas Brazis

Algirdas Brazis (1915 m. vasario 9 d. Čikagoje – 2007 m. balandžio 1 d. ten pat) – lietuvių kilmės JAV dainininkas (baritonas).Algirdą Brazį išlydėjus (1915–2007) Draugas 

 Biografija 
Dainuoti mokėsi privačiai. 1951–1954 m. dainavo „Metropolitan Opera“ (225 spektakliuose), 1955–1956 m. Čikagos lyrinėje operoje, 1957–1988 m. Čikagos lietuvių operoje (87 spektakliuose sukūrė 24 vaidmenis) ir kt. operos teatruose.

Koncertavo kaip solistas su „Lietuvos vyčių“, „Pirmyn“ chorais, „Dainavos“ ir „Čiurlionio“ ansambliais. Kaip solistas dalyvavo atliekant S. Šimkaus baladę „Nugrimzdęs dvaras“, kantatą „Atsisveikinimas su tėvyne“, J. Žilevičiaus kantatą „Vytautas Didysis“, B. Markaičio kantatą „Vilniaus varpai“, F. Strolios kūrinį chorui ir baritonui „Suledėjusiomis lūpomis“. 1938 m. su „Pirmyn“ choru koncertavo Lietuvoje. „Lietuvos vyčių“ narys, nuo 1993 m. garbės narys.

 Vaidmenys 
 Rigoletas, Džiuzepė Verdis. Rigoletas
 Amonasras, Džiuzepė Verdis. Aida
 Žermonas, Džiuzepė Verdis. Traviata
 Nabukas, Džiuzepė Verdis. Nabuchodonosaras
 Renatas, Džiuzepė Verdis. Kaukių balius
 Skarpija, Džakomas Pučinis. Toska
 Eskamiljas, Žoržas Bizė. Karmen
 Pakalnis, Julius Gaidelis. Dana
 Pikulas, Julius Gaidelis. Gintaro šaly
 Kapitonas, Jeronimas Kačinskas. Juodas laivas
 Rimvydas, Jurgis Karnavičius. Gražina
 Erdvius, Almikaras Pončielis. Lietuviai 

 Įvertinimas 
Ordino „Už nuopelnus Lietuvai“ Komandoro kryžius, 2006 m.

 Šaltiniai 

Kategorija:Lietuvos operos dainininkai
Kategorija:Baritonai
Kategorija:JAV dainininkai
Kategorija:JAV lietuvių bendruomenės veikėjai